Idyl Rooibostee word gemaak van die suiwerste dele van Aspalathus linearis, 'n plant wat slegs in die Wes-Kaap provinsie van Suid-Afrika groei. Die plant se unieke geur, smaak en gesondheidseienskappe het reeds navorsers en voedseltegnoloë van reg oor die wereld se belangstelling geprikkel. Idyl rooibosthee bevat geen kafeïen en baie min tannien, maar is hoog in anti-oksidante en minerale. As 'n ware veelsydige produk kan Idyl rooibostee gebruik word in 'n verskeidenheid geregte soos marinades, sop en bredies. Ingredienten Gedroogde verse delen van rooibos (aspalathus linearis) Herkomst: Zuid-Afrika Gebruik Voeg kookwater bij en laat een paar minuten trekken. 1 theezakje is voldoende voor 1 pot thee. Droog en afgesloten bewaren. Fabrikant Idyl BV Bosberg 41 7271 LE Borculo Lees verder Filiale - Orania Beweging
Die Orania Beweging het sedert sy ontstaan in 1988 sy werksaamhede op verskeie fronte bedryf, met die oog op die volhoubare daarstelling van in die eerste plek die idee, en tweedens die werklikheid. Die filiale en vennote van die Orania Beweging het juis in die daarstelling van die werklikheid Orania wat tasbaar in die Noord-Kaap ‘n rol speel. Met die komplekse aard van ‘n gemeenskap is dit ook so dat die filiale op vele terreine beweeg.
Gousblom Ontwikkeling (Edms) Bpk
Gousblom Ontwikkeling is ‘n maatskappy met as aandeelhouers die Orania Beweging Helpsaamfonds en Solidariteit Helpende Hand. Die fokus van Gousblom Ontwikkeling is om volhoubare vestiging van verarmde en hulpbehoewende mense binne Orania te vergemaklik deur die daarstelling van sub-ekonomiese behuising. Die behuisingsprojekte bestaan uit ELIM vir enkellopende manne, Nerina vir enkeldames en -moeders, Soetdoringwoonstelle en Olienhout vir gesinne, asook woonhuise in Kleingeluk. Die maatskappy besit ook die Kuierstoepkompleks in Kleingeluk en help besighede daar vestig asook verskeie maatskaplike- en gemeenskapsinstellings.
Die Orania Beweging Helpsaamfonds, ‘n geregistreerde MSW, is die filiaal met volhoubare oplossings vir Afrikanerarmoede binne Orania met ‘n gefokusde driepuntplan van stabilisering, opleiding en normalisering.
Met die oog op stabilisering bied die Helpsaamfonds finansiële steun aan maatskaplike instellings en bied Gousblom Ontwikkeling behuisingsprojekte aan as voertuig tot stabilisering van verarmde Afrikaners. Die Helpsaamfonds se grootste bydraes, behalwe die enorme kapitale uitgawes aan die daarstelling van behuising, is die befondsing van onderwys binne Orania. Die opvoeding en onderwys, met die fokus op die volgende geslag, is juis die grootste bydrae tot die volhoubare normalisering en inskakeling by die normale funksionering van ‘n gemeenskap.
Die Helpsaamfonds maak staat op skenkings en befondsing deur Orania Beweging-lede, plaaslike instellings en internasionale vriende.
Die Orania Groeifonds is ‘n maatskappy wat geskep is om bekostigbare kapitaal vir ontwikkeling binne Orania beskikbaar te stel. Beleggers in die Groeifonds verdien dividende op hul beleggings en vir 2016-2018 kon ons deurlopend oor die 8% opbrengste aan die belegger uitkeer. Die Groeifonds beplan ook aan ‘n susterinstelling wat op die basis van ‘n koöperatiewe bank sal funksioneer. Die Groeifonds bied aan ambagsmanne binne Orania die geleentheid om rentevrye lenings te bekom vir die aankoop van toerusting en meganisering.
Die Orania Kunsteraad, kortliks OKeR, is die filiaal van die Orania Beweging wat as doelwit die vestiging en bevordering van die kunste binne Orania het. Die Kunsteraad het in verskeie vorme vanaf die bestaan van Orania gefunksioneer, en ressorteer sedert begin 2016 onder die Orania Beweging ter wille van volhoubaarheid, kapasiteit en organisering. Die Kunsteraad bied, onder meer, geleenthede aan plaaslike skrywers, musikante en akteurs om hul talente en passie op ‘n georganiseerde wyse uit te leef. As kultuurgemeenskap, is die kunste, uiteraard, vir die gemeenskap ‘n hoë prioriteit, en OKeR is die voertuig waardeur die kunste tot hul reg kan kom.
Ekonomie. Politiek. Omgewing. Gemeenskap.
EPOG is die lewenskragtige navorsingsfiliaal van die Orania Beweging en bestaan sedert 1948. EPOG het deurlopend die doel nagestreef om ’n eietydse idioom aan die selfbeskikkingstrewe van die Afrikaner daar te stel en tot volvoering te bring. EPOG se vier bene van navorsing omvat die groot spektrum van gemeenskap- en volksbestaan en saam met medewerkers en vennote is EPOG voortdurend besig om denkende treë die toekoms in te gee.
Die EPOG logo, twee saamgevoegde skakels, beeld EPOG se strewe uit om ’n daadwerklike skakel tussen die verlede en die toekoms te wees. Hierdie skakel bevind hom dus begrond in die verlede, binne die werklikhede van die hede, met die oog op die toekoms.
Die graad van ontwikkeling van ŉ gemeenskap word gemeet aan ŉ verskeidenheid van faktore: nie net die politieke en ekonomiese onafhanklikheid van ŉ gemeenskap is belangrik nie, maar ook sy kulturele en sosiale ontwikkeling, sy vermoë om sy mense te bedien op geestelike en gesondheidsterrein, die sorg waarmee hy sy omgewing bestuur en bewaar. Orania se inwoners het reeds ŉ geruime tyd gelede die wens uitgespreek om te streef daarna om ŉ ekodorp te word. Hierdie dinge is sekerlik ŉ bevestiging van die strewe van ons inwoners om as ŉ ontwikkelde gemeenskap die pad vorentoe aan te pak.
ŉ Bewarea is ŉ gebied waar gewone ekonomiese aktiwiteite voortgaan, maar sό dat die omgewing bewaar word. Baie diere wat vroeër bestry is, word nou erken as bondgenote. Vlermuise vang byvoorbeeld baie muskiete. Nuttige diere, wat ons nogtans nie naby die huis wil hê nie, soos slange, word eerder verwyder as doodgemaak.
Die Orania Vluytjeskraal Bewarea is in Januarie 2005 deur die Departement van Toerisme, Omgewing en Bewaring geregistreer as Bewarea.
Die Orania Sterrewag, as vennoot van die Orania Beweging, is ’n instelling vir amateur sterrekykers, sterrekundiges en astronome. Die Bo-Karoolugruim bied van die heel beste sterrekyk geleenthede in die wêreld en ons wil graag die Orania Sterrewag aanbied as die opwindende voertuig waar ons mense die grootheid van die skepping kan beleef.
Die Orania Sterrewag beplan om deurlopend die groot sterrekundige gebeure te volg, noteer en ook op film vas te lê.
Die Orania Sportfederasie is in 2016 gestig met die oogmerk om die onderskeie sportklubs binne Orania te help organiseer en te bemagtig. Tans ondersteun en bestaan die Federasie uit die Orania Rebelle Rugbyklub, die Orania Netbalklub, Orania Krieket, Orania Pluimbal asook die Orania Jukskeiklub.
by Orania Beweging | Mei 28, 2019 | Nuus | 16 Comments
by Orania Beweging | Oktober 2, 2017 | Nuus | 1 Comment